
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2488 

18 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αδειοδότηση εργαστηρίων μαγνητικών τομογράφων - 
απαιτήσεις ακτινοπροστασίας από μη ιοντίζουσες 
ακτινοβολίες, κατά τη χρήση συστήματος ιατρι¬ 
κής απεικόνισης μαγνητικού συντονισμού. 1 

Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Αναπληρωτή 
Υπουργού» στο Γενικό Γραμματέα του Υπουργεί¬ 
ου Υγείας. 2 

Καθορισμός του τρόπου πώλησης τύπων κομίστρου 
και κατανομή των εισπράξεων μεταξύ ΟΑΣΑ Α.Ε. 
(Ο.ΣΥ. Α.Ε. και ΣΤΑ.ΣΥ Α.Ε.) και ΤΡΑΙΝΟΣΕ Α.Ε., 
από την πώληση τύπων κομίστρου αρμοδιότητας 
ΟΑΣΑ Α.Ε.». 3 


ΑΠΟΦΑΣΕΙ Σ 

Αριθμ. Π/112/363 (1) 


Αδειοδότηση εργαστηρίων μαγνητικών τομογράφων - 
απαιτήσεις ακτινοπροστασίας από μη ιοντίζουσες 
ακτινοβολίες, κατά τη χρήση συστήματος ιατρικής 
απεικόνισης μαγνητικού συντονισμού. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ 

Έχοντας υπόψη: 

1. Το άρθρο 39 παρ. 4 του Ν. 2496/1997 «Ασφαλιστική 
σύμβαση, τροποποιήσεις της νομοθεσίας για την ιδιω¬ 
τική ασφάλιση και άλλες διατάξεις» (Α'/87). 

2. Το Ν. 4310/2014 (Α'/258) «Ερευνα, Τεχνολογική Ανά¬ 
πτυξη και Καινοτομία και άλλες διατάξεις», ιδίως την 
παρ. 3 του άρθρου 42 και την περίπτωση α της παρ. 2 
του άρθρου 90. 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κωδικοποιή- 
θηκε με το άρθρο πρώτο του Π.δ. 63/2005 (ΦΕΚ Α'/98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

4. Τις διατάξεις του άρθρου 8 του Π.δ. 189/2009 
(Α'/221) «Καθορισμός και ανακατανομή αρμοδιοτήτων 
των Υπουργείων». 


5. Τις διατάξεις του άρθρου 4 του Π.δ. 24/2010 (Α'/56) 
«Ανακαθορισμός των αρμοδιοτήτων των Υπουργείων 
και τροποποιήσεις του Π.δ. 189/2009». 

6. Το Π.δ. 106/2014 (Α'/173) «Οργανισμός του Υπουρ¬ 
γείου Υγείας», όπως ισχύει. 

7. Το Π.δ. 70/2015 (Α'/114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γ ενικής Γ ραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού», και 
τις διατάξεις του άρθρου 27 παρ. 2 του Ν. 4320/2015 
(Α729). 

8. Το Π.δ. 73/2015 (Α7116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

9. Την υπ. αριθμ. ΓΠ οι. 92211/04.10.2013 απόφαση με 
θέμα «Τροποποίηση της υπ’ αριθμ. ΔΥΓ2/Γ.Π. οικ. 154949 
υπουργικής απόφασης (ΦΕΚ 1918/Β"/10.12.2010) «Οροι, 
προϋποθέσεις, Όργανα και Διαδικασία Χορήγησης Αδει¬ 
ών Σκοπιμότητας και Αδειών Λειτουργίας για εγκατά¬ 
σταση και λειτουργία Μηχανημάτων Ιοντιζουσών και Μη 
Ιοντιζουσών Ακτινοβολιών» και της τροποποίησης αυτής 
(ΔΥΓ2/Γ.Π. οικ. 40456/24.4.2012, ΦΕΚ Β71336/24.04.2012) 
(Β72494/04.10.2013)». 

10. Την απόφαση της υπ’ αριθμ. Υ8/29.09.2015 (Β72109) 
«Ανάθεση αρμοδιοτήτων στον Αναπληρωτή Υπουργό 
Παιδείας, Έρευνας και Θρησκευμάτων Κωνσταντίνο 
Φωτάκη». 

11. Την απόφαση της 218ης συνεδρίασης του διοικη¬ 
τικού συμβουλίου της Ελληνικής Επιτροπής Ατομικής 
Ενέργειας στις 12-7-2013 με την οποία παρέχει τη γνώμη 
της. 

12. Το με αρ. πρωτ. 11864/18.10.2013 έγγραφο του 
Υπουργείου Παιδείας και θρησκευμάτων με τα συνημ¬ 
μένα του (σχέδιο Κ.Υ.Α.). 

13. Το απόσπασμα πρακτικού της 280ης έκτακτης συ¬ 
νεδρίασης της επιτροπής ιοντιζουσών και μη ιοντιζου- 
σών ακτινοβολιών στις 10.04.2014. 

14. Το γεγονός ότι από την απόφαση αυτή δεν επι¬ 
βαρύνεται ο κρατικός προϋπολογισμός, αποφασίζουμε: 

Άρθρο 1 

Σκοπός και Πεδίο Εφαρμογής 

Η παρούσα απόφαση καθορίζει τη διαδικασία αδειοδό- 
τησης εργαστηρίων μαγνητικών τομογράφων, καθώς και 
τις απαιτήσεις ακτινοπροστασίας από μη ιοντίζουσες 
ακτινοβολίες, κατά τη χρήση συστήματος απεικόνισης 
μαγνητικού συντονισμού, στα εν λόγω εργαστήρια. Συμ¬ 
φωνεί με και συμπληρώνει, χωρίς να θίγει κατά τα λοιπά, 
το Π.δ. 247/1991 (Α'/93), το Π.δ. 517/1991 (Α7202), το Π.δ. 
235/2000 (Α7199), το Π.δ. 84/2001 (Α770), την απόφαση 
1014(ΦΟΡ)94/25.01.2001 (Β' 216/06.03.2001) και την από¬ 
φαση ΔΥΓ2/Γ.Π.οικ 154949/03.12.2010 (Β71918/10.12.2010), 
όπως έχουν τροποποιηθεί και ισχύουν. 

Αρθρο 2 

Ορισμοί 

1. Εργαστήριο μαγνητικού τομογράφου: εργαστήριο 
στο οποίο λειτουργούν ένα ή περισσότερα συστήματα 
Απεικόνισης Μαγνητικού Συντονισμού (ΑΜΣ). Μπορεί να 
είναι είτε αυτοτελές, είτε να αποτελεί μέρος διαγνω¬ 
στικού εργαστηρίου απεικονίσεων. 

2. Κάτοχος άδειας: το φυσικό ή νομικό πρόσωπο στο 
όνομα του οποίου εκδίδεται η άδεια ίδρυσης ή μετέ- 
πειτα η ειδική άδεια λειτουργίας του εργαστηρίου μα- 
γνητικού τομογράφου. 

3. Επιστημονικός υπεύθυνος του εργαστηρίου μαγνητι- 
κού τομογράφου: ο ιατρός ακτινοδιαγνώστης ή ακτινολό¬ 
γος, το όνομα του οποίου αναγράφεται στην ειδική άδεια 
λειτουργίας του εργαστηρίου μαγνητικού τομογράφου 
και έχει τη συνολική επιστημονική υπευθυνότητα. 

4. Υπεύθυνος ακτινοπροστασίας του εργαστηρίου μα- 
γνητικού τομογράφου: ο φυσικός νοσοκομείων το όνομα 
του οποίου αναγράφεται στην ειδική άδεια λειτουργίας 
του εργαστηρίου μαγνητικού τομογράφου και έχει την 
ευθύνη μαζί με τον επιστημονικό υπεύθυνο του εργα¬ 
στηρίου επί θεμάτων ακτινοπροστασίας. 

5. Συνήθεις συνθήκες λειτουργίας συστήματος ΑΜΣ: 
είναι οι συνθήκες εκείνες, κατά τις οποίες κανένα από 
τα παραγόμενα μεγέθη (ουίρυί) δεν έχει τιμή, η οποία 
ενδέχεται να προκαλέσει στον εξεταζόμενο, καταπό- 
νηση φυσιολογικών λειτουργιών. 

6. Ελεγχόμενες συνθήκες λειτουργίας συστήματος ΑΜΣ 
πρώτου (1ου) βαθμού: είναι οι συνθήκες εκείνες, κατά τις 
οποίες ένα ή περισσότερα από τα παραγόμενα μεγέθη 
(ουίρυί) έχει τιμή, η οποία ενδέχεται να προκαλέσει στον 
εξεταζόμενο, καταπόνηση φυσιολογικών λειτουργιών. 

7. Ελεγχόμενες συνθήκες λειτουργίας συστήματος 
ΑΜΣ δευτέρου (2ου) βαθμού: Είναι οι συνθήκες εκείνες, 
κατά τις οποίες ένα ή περισσότερα από τα παραγόμενα 
μεγέθη (ουίρυί) έχει τιμή, η οποία ενδέχεται να προκα- 
λέσει στον εξεταζόμενο, σημαντικό κίνδυνο. 

Αρθρο 3 

Αδειοδότηση εργαστηρίων μαγνητικών τομογράφων 

1. Αδειες εργαστηρίων μαγνητικών τομογράφων 

Προϋπόθεση για την έκδοση άδειας λειτουργίας ερ¬ 
γαστηρίου μαγνητικού τομογράφου (Π.δ. 247/91 (Α793), 


Π.δ. 84/01 (Β770)) αποτελεί η ειδική άδεια λειτουργίας 
που εμπίπτει στις διατάξεις της παρούσης. 

Η ειδική άδεια λειτουργίας εργαστηρίου μαγνητικού 
τομογράφου είναι ανεξάρτητη από την ειδική άδεια 
λειτουργίας των λοιπών εργαστηρίων ιατρικών απεικο¬ 
νίσεων (π.χ. ακτινοδιαγνωστικά εργαστήρια). 

2. Διαδικασία έκδοσης ειδικής άδειας λειτουργίας ερ¬ 
γαστηρίου μαγνητικού τομογράφου 
α. Προαπαιτούμενα για την έκδοση της ειδικής άδειας 
λειτουργίας είναι η άδεια σκοπιμότητας, σύμφωνα με 
την αριθ. ΔΥΓ2/Γ.Π. οικ 154949/03.12.2010 (Β7118/10.12.2010), 
όπως αυτή κάθε φορά ισχύει και τροποποιείται και η 
προέγκριση κατασκευής. 

β. Η προέγκριση κατασκευής εκδίδεται σύμφωνα με 
την εξής διαδικασία: 

Ο κάτοχος της άδειας υποβάλλει στην ΕΕΑΕ αίτηση, 
με τα κάτωθι δικαιολογητικά: 
αα. Αδεια σκοπιμότητας, 
ββ. Αδεια ίδρυσης. 

γγ. Σχέδια υπό κλίμακα 1:50, στα οποία φαίνονται 
σε κάτοψη και τομή, οι χώροι του εργαστηρίου και οι 
γειτονικοί προς αυτό χώροι, η θέση των συστημάτων 
συμπεριλαμβανομένων και των συνοδευτικών/περιφε- 
ρικών, οι τυχόν ειδικές προστατευτικές διατάξεις, οι 
θωρακίσεις, οι ηχητικές μονώσεις και οι ισομαγνητικές 
γραμμές με ισοτροπική ένταση στατικού μαγνητικού 
πεδίου Η0 15 :15πιΤ, Η0 1ο :10πιΤ, Η0 5 :5πιΤ, Η0 3 :3πιΤ, Η0 Ο5 :0.5πιΤ 
και Ηθ 01 :θ.1πιΤ. 

δδ. Μελέτη σύμφωνα με τα αναφερόμενα στο άρθρο 
5 της παρούσης. 

Η ΕΕΑΕ ελέγχει την πληρότητα και ορθότητα των 
υποβληθέντων δικαιολογητικών και μετά την αξιολό¬ 
γηση των (γγ) και (δδ) ανωτέρω εκδίδει γνωμοδότηση 
και στη συνέχεια χορηγεί προέγκριση για την έναρξη 
κατασκευής του εργαστηρίου. 

γ. Ο υπεύθυνος ακτινοπροστασίας ελέγχει την κατα¬ 
σκευή του εργαστηρίου και ειδικότερα την κατασκευή 
των θωρακίσεων και ηχητικών μονώσεων, έτσι ώστε 
να είναι σε συμφωνία με την προέγκριση κατασκευής. 

δ. Με την ολοκλήρωση της κατασκευής του εργα¬ 
στηρίου, ο κάτοχος της άδειας υποβάλλει στην ΕΕΑΕ 
αίτηση για την έκδοση ειδικής άδειας λειτουργίας του 
εργαστηρίου, μαζί με τα κάτωθι: 

αα. Δήλωση περάτωσης της κατασκευής του εργα¬ 
στηρίου. 

ββ. Υπεύθυνη δήλωση του επιστημονικού υπευθύνου 
καθώς και του υπευθύνου ακτινοπροστασίας του ερ¬ 
γαστηρίου μαγνητικού τομογράφου, ότι η κατασκευή 
του εργαστηρίου πραγματοποιήθηκε σύμφωνα με την 
προέγκριση κατασκευής. 

γγ. Ονομαστική κατάσταση, τίτλοι ειδικότητας, άδεια 
ασκήσεως επαγγέλματος, βεβαίωση εγγραφής στον 
ιατρικό σύλλογο, πιστοποιητικά εκπαίδευσης και ανά¬ 
θεση πρακτικών πτυχών έκθεσης στο προσωπικό του 
εργαστηρίου. 

δδ. Έκθεση ακτινοπροστασίας από μη ιοντίζουσες 
ακτινοβολίες (προσωπικού, εξεταζομένων, πληθυσμού 
και χώρων) και ασφαλούς λειτουργίας, εκπονημένη από 
τον υπεύθυνο ακτινοπροστασίας. Η εν λόγω έκθεση 
συντάσσεται βάσει των εθνικών πρωτοκόλλων ακτι¬ 
νοπροστασίας, ασφάλειας και ποιότητας συστημάτων 
ΑΜΣ και συμπεριλαμβάνει τις διαδικασίες αντιμετώπι¬ 
σης ατυχημάτων ή συμβάντων και οιασδήποτε κατά¬ 
στασης έκτακτης ανάγκης. 

εε. Κατάσταση εξοπλισμού του εργαστηρίου συνο- 
δευόμενη με βεβαίωση κατασκευαστών εξοπλισμού για 
τη διάρκεια ζωής συστημάτων και ανταλλακτικών και 
πιστοποιητικό σήμανσης (ΟΕ πηαΓΚ) εξοπλισμού. 

στστ. Βεβαίωση από την πυροσβεστική υπηρεσία, ότι 
πληρούνται οι όροι πυρασφάλειας των χώρων του ερ¬ 
γαστηρίου. 

ζζ. Υπεύθυνη δήλωση του κατόχου της άδειας, ότι 
πληρούνται οι απαιτήσεις αντισεισμικής προστασίας 
και ηχομόνωσης του κτιρίου, στο οποίο στεγάζεται το 
εργαστήριο μαγνητικού τομογράφου. 

ηη. Οποιοδήποτε άλλο δικαιολογητικό ή έγγραφο θε¬ 
ωρηθεί απαραίτητο για την έκδοση της ειδικής άδειας 
λειτουργίας. 

Η ΕΕΑΕ ελέγχει την πληρότητα και ορθότητα των 
υποβληθέντων δικαιολογητικών, προβαίνει σε επιτόπιο 
έλεγχο και αποστέλλει στο Υπουργείο Υγείας πιστο¬ 
ποιητικό περί της καταλληλότητας του εργαστηρίου, 
από πλευράς ακτινοπροστασίας από μη ιοντίζουσες 
ακτινοβολίες, κατά τη χρήση συστήματος ΑΜΣ. Μετά 
από σύμφωνη γνώμη της επιτροπής ιοντιζουσών και 
μη ιοντιζουσών ακτινοβολιών του Υπουργείου Υγείας, 
η ΕΕΑΕ χορηγεί την ειδική άδεια λειτουργίας. 

ε. Ο κάτοχος της άδειας φέρει το βάρος της αποκλει¬ 
στικής και πλήρους ευθύνης, όσον αφορά την πληρότη¬ 
τα, ακρίβεια και ορθότητα των στοιχείων που υποβάλλει. 

στ. Ο κάτοχος της άδειας υποχρεούται να αναφέρει 
άμεσα στην ΕΕΑΕ κάθε μεταβολή στο προσωπικό, στις 
εγκαταστάσεις, στις πρακτικές ή στον εξοπλισμό του 
εργαστηρίου. 

3. Λήξη, ανανέωση, τροποποίηση, ανάκληση ειδικής 
άδειας λειτουργίας εργαστηρίου μαγνητικού τομογράφου 

Η ειδική άδεια λειτουργίας εργαστηρίου μαγνητικού 
τομογράφου ισχύει για πέντε (5) έτη, η δε ημερομηνία 
λήξης της αναγράφεται στην άδεια. 

Η ανανέωση, τροποποίηση ή ανάκληση της ειδικής 
άδειας λειτουργίας εργαστηρίου μαγνητικού τομο¬ 
γράφου, προϋποθέτει την υποβολή σχετικής αίτησης 
από τον κάτοχό της προς την ΕΕΑΕ, τουλάχιστον τρεις 
μήνες πριν από τη λήξη της. Σε περίπτωση μη έγκαι¬ 
ρης υποβολής της αίτησης ανανέωσης, η ειδική άδεια 
λειτουργίας ανακαλείται αυτομάτως ένα μήνα μετά τη 
λήξη ισχύος της. Η αίτηση ανανέωσης της ειδικής άδειας 
λειτουργίας συνοδεύεται από τα δικαιολογητικό που 
αναφέρονται στο άρθρο 3, παρ. 2., περίπτωση δ, υποπε¬ 
ριπτώσεις (γγ), (δδ), (εε) και (ηη). Η ανανέωση της ειδικής 
άδειας λειτουργίας, πραγματοποιείται από την ΕΕΑΕ, 
εφόσον έχει εκδοθεί πιστοποιητικό καταλληλότητας. 
Για την ανανέωση της ειδικής άδειας λειτουργίας δεν 
απαιτείται εκ νέου γνωμοδότηση της επιτροπής ιοντι- 
ζουσών και μη ιοντιζουσών ακτινοβολιών του Υπουργεί¬ 
ου Υγείας. Η ΕΕΑΕ τροποποιεί ή ανακαλεί, εν άλω ή εν 
μέρει, την ειδική άδεια λειτουργίας, εάν διαπιστωθεί ότι 
έπαυσαν να πληρούνται οι προϋποθέσεις υπό τις οποίες 
χορηγήθηκε ή σημειώθηκαν σοβαρές παραβάσεις των 
όρων της παρούσης. 

Αρθρο 4 

Απαιτήσεις ακτινοπροστασίας από μη ιοντίζουσες 
ακτινοβολίες, κατά τη χρήση συστήματος ΑΜΣ 

1. Γ ενικά 

α. Ο κάτοχος της άδειας έχει την αποκλειστική ευθύ¬ 
νη για την ορθή και ασφαλή θωράκιση, εγκατάσταση, 


αποδοχή και λειτουργία του συστήματος ΑΜΣ και των 
συνοδευτικών/περιφερικών συστημάτων αυτού, καθώς 
και για την ασφάλεια του προσωπικού, των εξεταζομέ- 
νων και του πληθυσμού. 

β. Με ευθύνη του κατόχου της άδειας, συντάσσεται, 
τηρείται και εφαρμόζεται πρόγραμμα διασφάλισης ποι¬ 
ότητας, το οποίο συμπεριλαμβάνει οδηγίες εργασίας 
σε ομαλές συνθήκες λειτουργίας και οδηγίες για την 
αντιμετώπιση καταστάσεων έκτακτης ανάγκης συμβά¬ 
ντων ή ατυχημάτων, βάσει των οδηγιών χρήσης που 
παρέχονται από την κατασκευάστρια εταιρεία, των 
εθνικών πρωτοκόλλων ακτινοπροστασίας, ασφάλειας 
και ποιότητας συστημάτων ΑΜΣ, καθώς και της παρού¬ 
σης και των λοιπών σχετικών διατάξεων της ισχύουσας 
νομοθεσίας. 

γ. Το σύστημα ΑΜΣ, τα μέρη εξοπλισμού του, τα συνο- 
δευτικά/περιφερικά συστήματά του φέρουν τη σήμανση 
ΟΕ πιειι·1< και συνοδεύονται από τα κατάλληλα εγχειρίδια 
και έγγραφα. 

δ. Το προσωπικό του εργαστηρίου μαγνητικού το¬ 
μογράφου είναι κατάλληλα εκπαιδευμένο στις αρχές 
μαγνητικού συντονισμού και στη λειτουργία των συ¬ 
στημάτων ΑΜΣ, των συνοδευτικών/περιφερικών συ¬ 
στημάτων τους, καθώς και σε θέματα ασφάλειας και 
ακτινοπροστασίας. Την παροχή της εκπαίδευσης υπο- 
χρεούται να διασφαλίζει και τεκμηριώνει ο κάτοχος της 
ειδικής άδειας λειτουργίας του εργαστηρίου μαγνητικού 
τομογράφου, μετά από εισήγηση του επιστημονικού 
υπευθύνου. 

ε. Όσον αφορά την αιτιολόγηση της εξέτασης, ακο¬ 
λουθούνται τα διαγνωστικά και θεραπευτικά πρωτόκολ¬ 
λα στην ακτινολογία, τα οποία έχουν εγκριθεί από την 
επιτροπή ιοντιζουσών και μη ιοντιζουσών ακτινοβολιών 
του Υπουργείου Υγείας. 

στ. Η χρήση συστημάτων ΑΜΣ με ένταση στατικού 
μαγνητικού πεδίου μεγαλύτερη των 1.5Τ, σε συνήθεις 
συνθήκες λειτουργίας στην κλινική ρουτίνα, συστήνεται 
να πραγματοποιείται, μόνο υπό στενή ιατρική επίβλεψη 
των εξεταζομένων. 

Σε συνήθεις συνθήκες λειτουργίας, απαγορεύεται η 
χρήση συστημάτων ΑΜΣ με ένταση στατικού μαγνητι- 
κού πεδίου μεγαλύτερη των 4Τ. 

Η χρήση συστημάτων ΑΜΣ σε ελεγχόμενες συνθήκες 
λειτουργίας πρώτου (1ου) και δεύτερου (2ου) βαθμού, ανε¬ 
ξαρτήτως της έντασης του στατικού μαγνητικού πεδίου, 
επιτρέπεται μόνον, κατόπιν έγκρισης του επιστημονικού 
υπευθύνου του εργαστηρίου μαγνητικού τομογράφου. 

2. Χώροι 

α. Η ελάχιστη απαιτούμενη επιφάνεια του χώρου εγκα¬ 
τάστασης του συστήματος ΑΜΣ, μαζί με τους χώρους 
χειριστηρίου και των συνοδευτικών συστημάτων, πλη¬ 
ροί τα μετρικά στοιχεία, τα οποία περιγράφονται στην 
κείμενη νομοθεσία. 

β. Κάθε σύστημα ΑΜΣ είναι εγκατεστημένο σε ανεξάρ¬ 
τητο, ειδικά διαμορφωμένο και κατάλληλα θωρακισμέ- 
νο/ηχομονωμένο χώρο. Η κατασκευή του θωρακισμένου/ 
ηχομονωμένου χώρου και των συνοδευτικών του χώρων, 
πραγματοποιείται σύμφωνα με τις προδιαγραφές λει¬ 
τουργίας των συστημάτων ΑΜΣ και την προέγκριση 
κατασκευής. 

γ. Ο θάλαμος του χειριστηρίου βρίσκεται σε τέτοια 
θέση, ώστε να εξυπηρετεί λειτουργικά το εργαστήριο 
και να διασφαλίζει την προστασία του προσωπικού του 

εργαστηρίου καθώς και την άνετη οπτικοακουστική 
επαφή χειριστή-εξεταζομένου. 

δ. Αναφορικά με τα συστήματα ΑΜΣ περιφερικής απει¬ 
κόνισης (π.χ. άκρων), οι ιδιαίτερες απαιτήσεις χώρων 
και ειδικών κατασκευών, ανταποκρίνονται στις προδι¬ 
αγραφές και οδηγίες της κατασκευάστριας εταιρείας. 

3. Σύνθεση προσωπικού 

Το κατ’ ελάχιστον προσωπικό για τα εργαστήρια μα- 
γνητικού τομογράφου είναι: 
α. Ιατρός ακτινοδιαγνώστης ή ιατρός ακτινολόγος, 
β. Φυσικός νοσοκομείων κάτοχος άδειας άσκησης 
επαγγέλματος εκτός της περιοχής των ιοντιζουσών 
ακτινοβολιών, 

γ. Τεχνολόγος ραδιολογίας - ακτινολογίας, απόφοιτος 
ΤΕΙ. Τα ήδη λειτουργούντα εργαστήρια, εφ’ όσον κατά 
την ημερομηνία έκδοσης της παρούσης, δεν απασχο¬ 
λούν τεχνολόγο ραδιολογίας - ακτινολογίας, απόφοιτο 
ΤΕΙ, δύναται να συνεχίσουν να απασχολούν απόφοιτο 
ΙΕΚ, ειδικότητας «ιατρικών απεικονίσεων», με πιστοποί¬ 
ηση επαγγελματικής κατάρτισης από τον ΕΟΠΠΕΠ. 

4. Εξοπλισμός 

α. Σύστημα ΑΜΣ, πηνία, ακολουθίες λήψης, λογισμι¬ 
κό, συνοδευτικά/περιφερικά συστήματα (π.χ. εκτύπω¬ 
ση, επεξεργασία εικόνας, ηλεκτρονική αρχειοθέτηση), 
ηλεκτρονικοί υπολογιστές, διευθύνσεις ΙΡ, ϋΙΟΟΜ, κα¬ 
τάλληλα για το είδος των ίη νίνο εξετάσεων που θα 
πραγματοποιούνται. 

β. Συστήματα φωτισμού, εξαερισμού και κλιματισμού, 
σύμφωνα με τις προδιαγραφές λειτουργίας των συστη¬ 
μάτων, ώστε να διασφαλίζονται οι καλύτερες δυνατές 
συνθήκες εργασίας, υγιεινής και ασφάλειας. 

γ. Σύστημα παρακολούθησης και συστήματα ενδοε¬ 
πικοινωνίας, έγκαιρης προειδοποίησης εξεταζομένων, 
ραίίηρ, παλμικής οξυμετρίας, ηλεκτροκαρδιογράφου, 
μετρητών χώρου επιπέδων οξυγόνου. 

δ. Μετρητές κατανάλωσης κρυογόνων και θερμοκρα¬ 
σίας της κρυογονικής δεξαμενής. 

ε. Συστήματα, έκτακτης ανάγκης (συμπεριλαμβανομέ¬ 
νων των κομβίων), πρόβλεψη αυτόματης ειδοποίησης 
εξειδικευμένου προσωπικού σε περίπτωση δυσλειτουρ¬ 
γίας των κρυογονικών συστημάτων. 

στ. Μέσα ατομικής προστασίας από τον ακουστικό 
θόρυβο, κατάλληλων τεχνικών προδιαγραφών και δι¬ 
αστάσεων, με ιδιαίτερη μέριμνα για βρέφη, παιδιά και 
έφηβους. Η χρήση μέσων ατομικής προστασίας δεν 
δυσχεραίνει τη δυνατότητα ακουστικής επικοινωνίας 
μεταξύ χειριστή-εξεταζομένου. 

5. Χαρακτηρισμός περιοχών και ελεγχόμενη πρόσβαση 
α. Ελεγχόμενη περιοχή μαγνητικού συντονισμού 

Η περιοχή που περικλείεται από την ισομαγνητική 
γραμμή με ισοτροπική ένταση στατικού μαγνητικού πεδί¬ 
ου Η00.5:0.5ηηΤ (5 Θαυεε) στις τρεις διαστάσεις (χ,γ,ζ) ορι- 
οθετείται με σαφή και ακριβή τρόπο: ύπαρξη κατάλληλης 
σήμανσης και επισήμανσης στο θωρακισμένο/ηχομονω- 
μένο χώρο και στους γειτνιάζοντες χώρους του συστή¬ 
ματος ΑΜΣ, με χρήση προειδοποιητικών πινακίδων και 
αποτύπωση οριοθέτησης με γραμμή κόκκινου χρώματος 
στο δάπεδο, στην οροφή και στις κάθετες επιφάνειες. 

Η πρόσβαση ατόμων και εξοπλισμού, στην ελεγχόμενη 
περιοχή μαγνητικού συντονισμού, είναι πλήρως ελεγ¬ 
χόμενη. Ο εξοπλισμός που δύναται να χρησιμοποιηθεί 
εντός της ελεγχόμενης περιοχής μαγνητικού συντονι¬ 
σμού φέρει κατάλληλη εμφανή σήμανση. 


β. Εσωτερική ελεγχόμενη περιοχή μαγνητικού συντο¬ 
νισμού 

Η περιοχή που περικλείεται από την ισομαγνητική 
γραμμή με ισοτροπική ένταση στατικού μαγνητικού 
πεδίου Η03:3πιΤ (30 Οαυεε) οριοθετείται με σαφή και 
ακριβή τρόπο (αποτύπωση οριοθέτησης με γραμμή κόκ¬ 
κινου χρώματος στο δάπεδο). 

Ο εξοπλισμός που δύναται να χρησιμοποιηθεί εντός 
της εσωτερικής ελεγχόμενης περιοχής μαγνητικού συ¬ 
ντονισμού φέρει κατάλληλη εμφανή σήμανση, επαρκώς 
διαφοροποιημένη από την προαναφερθείσα. 

Άρθρο 5 

Οδηγίες χρήσης - τεχνικές εκθέσεις 

1. Ο κάτοχος της άδειας προμηθεύεται από τον κα¬ 
τασκευαστή, πλέον των προαναφερομένων εγχειριδίων 
και εγγράφων της περίπτωσης γ, της παραγράφου 1, 
του άρθρου 4, οδηγίες χρήσης με σαφείς συστάσεις, 
αναφορικά με: 

α. τον έλεγχο των εξεταζομένων και των εργαζο¬ 
μένων, με ειδική μέριμνα για εκείνους που ενδέχεται 
να τεθούν σε κίνδυνο λόγω της επαγγελματικής τους 
δραστηριότητας, του ιατρικού ιστορικού τους ή της 
παρούσας κλινικής τους κατάστασης, 
β. την ιατρική επίβλεψη των εξεταζομένων, 
γ. τις διαδικασίες έκτακτης ιατρικής ανάγκης, 
δ. την έκθεση των εξεταζομένων και των εργαζομένων 
σε ακουστικό θόρυβο, παραγόμενο από τη λειτουργία 
του συστήματος ΑΜΣ, 

ε. την πρόσβαση στην ελεγχόμενη περιοχή μαγνητικού 
συντονισμού, 

στ. την παρακολούθηση της κατανάλωσης κρυογόνων 
και της θερμοκρασίας της κρυογονικής δεξαμενής, 
ζ. τις συνθήκες λειτουργίας του συστήματος ΑΜΣ, 
η. την έκθεση των εξεταζομένων και των εργαζομένων 
στο στατικό μαγνητικό πεδίο του συστήματος ΑΜΣ, 
θ. την έκθεση των εξεταζομένων στα χρονικά μετα¬ 
βαλλόμενα μαγνητικά πεδία του συστήματος ΑΜΣ, 
ι. την έκθεση των εξεταζομένων στα μαγνητικά πεδία 
ραδιοσυχνοτήτων του συστήματος ΑΜΣ, 
ια. την έκθεση των επαγγελματικά εκτιθέμενων σε 
ηλεκτρομαγνητικά πεδία, 
ιβ. τη χρήση βοηθητικού εξοπλισμού, 
ιγ. τα συστήματα και τις διαδικασίες έκτακτης ανά¬ 
γκης, 

ιδ. τα μέτρα προστασίας σε περίπτωση πυρκαγιάς, 

ιε. τις ψευδενδείξεις σήματος, 

ιστ. την εκπαίδευση του προσωπικού, 

ιζ. το σύστημα διασφάλισης ποιότητας, 

ιη. τη συντήρηση του συνόλου του εξοπλισμού. 

2. Αναφορικά με την κατασκευή του θωρακισμένου/ 
ηχομονωμένου χώρου εγκατάστασης του συστήματος 
ΑΜΣ, ο κάτοχος της άδειας: 

α. διασφαλίζει ότι η κατασκευή πραγματοποιείται βά¬ 
σει των σχετικών προδιαγραφών του κατασκευαστή του 
συστήματος ΑΜΣ και των διεθνών προτύπων, 
β. έχει στην κατοχή του τεχνική έκθεση, η οποία πε¬ 
ριλαμβάνει την τεχνική περιγραφή και τεκμηρίωση των 
θωρακίσεων/ηχομονώσεων, τις προδιαγραφές-διεθνή 
πρότυπα που εφαρμόσθηκαν και σαφείς συστάσεις, 
αναφορικά με τον τρόπο, τον εξοπλισμό και τη χρο¬ 
νική συχνότητα ελέγχου των θωρακίσεων καθώς και 
τεχνική περιγραφή και γραπτή δέσμευση πραγματο- 

ποίησης των απαιτούμενων διορθωτικών ενεργειών σε 
περίπτωση αστοχιών, προσθηκών και επεκτάσεων, ώστε 
να διασφαλίζεται η ομαλή και ασφαλής λειτουργία του 
εργαστηρίου μαγνητικού τομογράφου. 

3. Αναφορικά με την κατασκευή των συστημάτων 
ασφάλισης/απασφάλισης των κρυογόνων, της εξόδου 
διαφυγής αυτών καθώς και της κρυογονικής δεξαμενής, 
ο κάτοχος της άδειας: 

α. διασφαλίζει ότι η κατασκευή πραγματοποιείται βά¬ 
σει των σχετικών προδιαγραφών του κατασκευαστή του 
συστήματος ΑΜΣ και των διεθνών προτύπων, 

β. έχει στην κατοχή του τεχνική έκθεση, η οποία πε¬ 
ριλαμβάνει την τεχνική περιγραφή και τεκμηρίωση των 
συστημάτων, τις προδιαγραφές-διεθνή πρότυπα που 
εφαρμόσθηκαν και σαφείς συστάσεις, αναφορικά με 
τον έλεγχο της ορθής λειτουργίας τους, καθώς και τις 
διαδικασίες έκτακτης ανάγκης. 

4. Ο κάτοχος της άδειας έχει στην κατοχή του τεχνική 
έκθεση, η οποία περιλαμβάνει τις τεχνικές προδιαγρα¬ 
φές των μέσων ατομικής προστασίας ακουστικού θορύ¬ 
βου, αναφορικά με την εξασθένιση που επιτυγχάνεται 
με τη χρήση τους, σε συγκεκριμένο εύρος συχνοτήτων. 

Άρθρο 6 

Δήλωση ατυχημάτων ή συμβάντων 

Σε περίπτωση ατυχήματος ή συμβάντος και οιασδήπο- 
τε κατάστασης μη ομαλής λειτουργίας, ο κάτοχος της 
άδειας, λαμβάνει τα κατάλληλα μέτρα για την έγκαιρη 
και ασφαλή αντιμετώπισή τους και ενημερώνει άμεσα 
την εταιρεία κατασκευής ή συντήρησης του συστήματος 
ΑΜΣ ή των συνοδευτικών/περιφερικών συστημάτων του, 
καθώς και την ΕΕΑΕ. Ο κάτοχος της άδειας, υποβάλλει 
στη συνέχεια στην ΕΕΑΕ έκθεση, στην οποία αναφέρει 
λεπτομερώς τις συνθήκες και τα αίτια του ατυχήμα¬ 
τος ή συμβάντος ή οιασδήποτε κατάστασης μη ομαλής 
λειτουργίας, τα ληφθέντα μέτρα προστασίας και τις 
διορθωτικές ενέργειες. 

Αρθρο 7 

Μεταβατικές διατάξεις 

1. Δεν απαιτείται άδεια σκοπιμότητας για τα εργαστή¬ 
ρια μαγνητικού τομογράφου, τα οποία κατά την ημερο¬ 
μηνία έκδοσης της απόφασης ΔΥΓ2/Γ.Π.οικ 154949/03.12.10 
(Β71918/10.12.10) ή του άρθρου 23 του Ν. 3868/10 (Α'/129) 
βρίσκονταν σε στάδιο αδειοδότησης μεταγενέστερο από 
αυτό της χορήγησης άδειας σκοπιμότητας. 

2. Τα εργαστήρια μαγνητικού τομογράφου, τα οποία 
λειτουργούσαν πριν από την έναρξη ισχύος της πα¬ 
ρούσας απόφασης, οφείλουν να προσαρμοστούν στις 
προβλεπόμενες από αυτή διατάξεις, έως τις 31.12.2015. 

Άρθρο 8 
Έναρξη Ισχύος 

Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 13 Νοεμβρίου 2015 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΦΙΛΗΣ ΚΩΝΣΤΑΝΤΙΝΟΣ ΦΩΤΑΚΗΣ 


Αριθμ. Αΐβ/Γ.Π.οικ.: 87644 (2) 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Αναπληρωτή Υπουρ¬ 
γού» στο Γενικό Γραμματέα του Υπουργείου Υγείας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το Π.δ. 63/2005, «Κωδικοποίηση της Νομοθεσίας 
για την Κυβέρνηση και Κυβερνητικά Όργανα», ιδίως το 
άρθρο 54 (Φ.Ε.Κ. 98/Α72005). 

2. Το άρθρο 81 παρ. 1 του Ν. 1892/1990, «Για τον εκ¬ 
συγχρονισμό και την ανάπτυξη και άλλες διατάξεις» 
(ΦΕΚ 101/Α71990). 

3. Το άρθρο 90 του «Κώδικα της Νομοθεσίας για την 
Κυβέρνηση και Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Φ.Ε.Κ. 98/Α72005). 

4. Το Π.δ. 106/2014, «Οργανισμός του Υπουργείου Υγεί¬ 
ας» (ΦΕΚ 173/Α728-08-2014), όπως ισχύει. 

5. Το άρθρο 27 του Ν. 4320/2015, «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης την οργάνωση της Κυβέρνησης και των 
Κυβερνητικών Οργάνων και λοιπές διατάξεις» (ΦΕΚ 29/ 
Α719-03-2015). 

6. Το Π.δ. 73/2015, «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 116/Α723-09-2015). 

7. Τη με αριθ. Υ 25/06-10-2015 απόφαση του Πρωθυ¬ 
πουργού, «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (ΦΕΚ 2144/Β706-10-2015). 

8. Η με αριθ. πρωτ. Α1α/80306/20-10-2015 κοινή από¬ 
φαση του Πρωθυπουργού και του Υπουργού Υγείας, 
με θέμα «Παύση και Διορισμός Γ ενικού Γ ραμματέα στο 
Υπουργείο Υγείας» (ΦΕΚ 741/ΥΌΔΔ/20-10-2015). 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

10. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζει: 

Αρθρο 1 

ΓΕΝΙΚΕΣ ΑΡΜΟΔΙΟΤΗΤΕΣ 

Ο Γενικός Γραμματέας του Υπουργείου προΐσταται 
αμέσως μετά τον Υπουργό και τον Αναπληρωτή Υπουρ¬ 
γό όλων των υπηρεσιών του Υπουργείου και των μονά¬ 
δων του ΕΣΥ, εκτός της Γ ενικής Γ ραμματείας Δημόσιας 
Υγείας Προσυπογράφει όλα τα έγγραφα που υπογράφει 
ο Αναπληρωτής Υπουργός και άπτονται των αρμοδιο¬ 
τήτων που ορίζονται στα παρακάτω άρθρα. 

Αρθρο 2 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ 
ΣΕ ΑΝΤΙΚΕΙΜΕΝΑ ΥΠΗΡΕΣΙΩΝ - ΕΞΑΙΡΕΣΕΙΣ 

1. Στο Γ ενικό Γ ραμματέα μεταβιβάζονται οι ακόλουθες 
αρμοδιότητες: 

Α. Από τη Γενική Διεύθυνση Ανθρωπίνων Πόρων και 
Διοικητικής Υποστήριξης, οι Διευθύνσεις: 

• Η Διεύθυνση Ανθρωπίνων Πόρων Νομικών Προσώ¬ 
πων. 

• Από τη Διεύθυνση Ανάπτυξης Μονάδων Υγείας, το 
Τμήμα Οργάνωσης Νοσοκομείων και Ιδιωτικών Κλινικών 
και το Τμήμα Εποπτευόμενων Φορέων και λειτουργίας 

νοσοκομείων ,πλην της αρμοδιότητας έναρξης και λει¬ 
τουργίας του Γ.Ν. Θήρας από την Α.Ε.Μ.Υ. ΑΕ, το Τμήμα 
Παροχών Υπηρεσιών Υγείας και οργάνωσης και υπο¬ 
στήριξης των υγειονομικών περιφερειών και το Τμήμα 
Προστασίας Δικαιωμάτων Ασθενών. 

• Η Διεύθυνση Τεχνικών Υπηρεσιών. 

Β. Από τη Γενική Διεύθυνση Οικονομικών Υπηρεσιών 
οι Διευθύνσεις: 

• Προμηθειών και Διαχείρισης Υλικού. 

• Από τη Διεύθυνση Οικονομικής Εποπτείας Φορέων 
Γ ενικής Κυβέρνησης, το Τ μήμα Οικονομικής Οργάνωσης 
και Προϋπολογισμού Ε.Ο.Π.Υ.Υ. 

Γ. Από τη Γενική Διεύθυνση Δημόσιας Υγείας και 
Υπηρεσιών Υγείας, το Τμήμα Εποπτείας Ανάπτυξης και 
Λειτουργίας Ε.Ο.Π.Υ.Υ., πλην των θεμάτων σχετικά με 
την ανάπτυξη παροχών υγείας, σύναψης συμβάσεων με 
παρόχους και πολιτικής παροχών του Ε.Ο.Π.Υ.Υ. της Διεύ¬ 
θυνσης Πρωτοβάθμιας Φροντίδας Υγείας και Πρόληψης. 

2. Εξαιρούνται τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης Π.δ. και Κανονιστικών 
Αποφάσεων. 

β. Στην επικοινωνία με το Γ ραφείο του Πρωθυπουρ¬ 
γού ή Κυβερνητικά Όργανα, Υπουργούς, Αναπληρωτές 
Υπουργούς και Υφυπουργούς. 

γ. Στα ερωτήματα στο Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.). 

δ. Στους διορισμούς διοικήσεων των εποπτευομένων 
Νομικών Προσώπων. 

ε. Στις τοποθετήσεις και μετακινήσεις προϊσταμένων 
Γ ενικών Διευθύνσεων. 

στ. Στις πράξεις που απαιτείται συνυπογραφή με 
άλλους Υπουργούς, Αναπληρωτές Υπουργούς ή Υφυ¬ 
πουργούς. 

Αρθρο 3 

ΔΙΚΑΙΩΜΑ ΥΠΟΓΡΑΦΗΣ ΕΓΓΡΑΦΩΝ 
«ΜΕ ΕΝΤΟΛΗ ΑΝΑΠΛΗΡΩΤΗ ΥΠΟΥΡΓΟΥ» 

Ο Γ ενικός Γ ραμματέας του Υπουργείου έχει δικαίωμα 
υπογραφής εγγράφων «με εντολή Αναπληρωτή Υπουρ¬ 
γού» για τα εξής θέματα: 

1. Την έγκριση κτιριολογικών προγραμμάτων για εκ¬ 
πόνηση μελετών αρμοδιότητας του Υπουργείου. 

2. Την παραχώρηση, κατά χρήση και την εκμίσθωση 
ακινήτων ιδιοκτησίας του Υπουργείου Υγείας και των 
Υγειονομικών Περιφερειών σε ΝΠΔΔ και ΝΠΙΔ εποπτευ¬ 
όμενα από το Υπουργείο Υγείας (άρθρο 39 του νόμου 
3370/2005) 

3. Την έγκριση μελετών κτιριακών εγκαταστάσεων 
αρμοδιότητος της Υπηρεσίας με προϋπολογισμό έργου 
πάνω από 205.429,20 Ευρώ (Π.δ. 470/1983 άρθρο μόνο 
παρ. Γ 2, 3, 4). 

4. Τις ειδικές αιτήσεις θεραπείας Έργων - Μελε¬ 
τών βάσει των διατάξεων του άρθρου 76 παρ. 17 του 
Ν. 3669/2008 (ΦΕΚ 115/Α') και του άρθρου 54 παρ. 1 του 
Ν. 2519/1997 (ΦΕΚ 165/Α') για τα έργα και του άρθρου 41 
του Ν. 3316/2005 (ΦΕΚ 42/Α') για μελέτες και συναφείς 
υπηρεσίες. 

5. Τις αποφάσεις ανάθεσης στους εκλεγμένους εκπρο¬ 
σώπους β' βαθμού σύμφωνα με το Ν. 3852/2010, αρμο¬ 
διότητας έγκρισης μελέτης έργων του Υπουργείου και 
ΝΠΔΔ τομέα Υγείας, με βάση το άρθρο 21 Ν. 1579/1985, 
ΦΕΚ 217/Α' και άρθρο 30 Ν. 2646/1998 ΦΕΚ 236/Α'). 


6. Την έγκριση σκοπιμότητας επισκευών διαρρυθμί¬ 
σεων, βελτιώσεων αποπεράτωσης, συντήρησης κτιρίων, 
προμήθειας και συντήρησης εξοπλισμού πάσης φύσεως 
των Κεντρικών Υπηρεσιών του Υπουργείου από ποσό 
5.000 Ευρώ και άνω. 

Άρθρο 4 
ΕΚΠΡΟΣΩΠΗΣΗ 

Ο Γ ενικός Γ ραμματέας του Υπουργείου εκπροσωπεί 
το Υπουργείο Υγείας σε θέματα αρμοδιότητάς του και 
συνεργάζεται με τους αρμόδιους φορείς. 

Αρθρο 5 

ΤΕΛΙΚΕΣ ΔΙΑΤΑΞΕΙΣ 

1. Σε κάθε περίπτωση έκδοσης πράξεων, σύμφωνα με 
την παρούσα απόφαση, θα πρέπει στο σκεπτικό τους 
να αναγράφεται η παρούσα απόφαση. 

2. Ο εξουσιοδοτημένος με την απόφαση αυτή να υπο¬ 
γράφει «Με εντολή Αναπληρωτή Υπουργού» δύναται να 
ενημερώνει τα ανώτερα κλιμάκια για κάθε σοβαρό κατά 
την κρίση του θέμα. 

3. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΥΛΟΣ ΠΟΛΑΚΗΣ 
-♦- 

Αριθμ. Οικ. Α-61977/4531 (3) 

Καθορισμός του τρόπου πώλησης τύπων κομίστρου και 
κατανομή των εισπράξεων μεταξύ ΟΑΣΑ Α.Ε. (Ο.ΣΥ. 
Α.Ε. και ΣΤΑ.ΣΥ Α.Ε.) και ΤΡΑΙΝΟΣΕ Α.Ε., από την πώ¬ 
ληση τύπων κομίστρου αρμοδιότητας ΟΑΣΑ Α.Ε.». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τ ις διατάξεις: 

α) Της παρ. 2β του άρθρου 4 και της παρ. 10 του 
άρθρου 6 του ΚΕΦ. Β' του Ν. 3920/2011 «Εξυγίανση, ανα¬ 
διάρθρωση και ανάπτυξη των αστικών συγκοινωνιών 
Περιφέρειας Αττικής και άλλες διατάξεις» (Α'/33), όπως 
ισχύει. 

β) Του άρθρου 2 του Ν. 1214/1981 (Α'/286) όπως τρο¬ 
ποποιήθηκε και ισχύει. 

γ) Του άρθρου 90 του Π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'/98). 

στ) Του άρθρου 1 του Π.δ. 185/2009 (Α'/213) περί ανα¬ 
σύστασης του Υπουργείου Οικονομικών όπως έχει τρο¬ 
ποποιηθεί και συμπληρωθεί με τα άρθρα 1 και 4 του 
Π.δ. 189/2009 (Α'/221) περί καθορισμού και ανακατανομής 
αρμοδιοτήτων των Υπουργείων. 

δ) Του Π.δ. 70/2015 «Ανασύσταση Υπουργείων, Μετα¬ 
φορά Γ ενικής Γ ραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α'/114). 

ε) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α'/116). 

στ) Την υπ’ αριθμ. πρωτ. Οικ.Α-47061/3652/27-08-2014 
κοινή υπουργική απόφαση, με θέμα: «Καθορισμός τιμο¬ 
λογιακής πολιτικής και τύπων κομίστρου μετακίνησης 
στην περιοχή αρμοδιότητας ΟΑΣΑ Α.Ε. (Ο.ΣΥ. Α.Ε. και 
ΣΤΑ.ΣΥ Α.Ε.), καθώς επίσης και καθορισμός ενεργειών 
και θεσμικών, οργανωτικών, λειτουργικών και διοικητι¬ 
κών μέτρων για την υλοποίηση αυτής της πολιτικής» 
(Β'/2324) και ειδικά το άρθρο 8. 

2. Την υπ’ αριθμ. 3157/2014 απόφαση Δ.Σ. του Ο.Α.Σ.Α. 
Α.Ε. 

3. Την υπ’ αριθμ. 14/2014 απόφαση της Έκτακτης Γε¬ 
νικής Συνέλευσης των Μετόχων του Ο.Α.Σ.Α. Α.Ε. της 
17πς Δεκεμβρίου 2014. 

4. Το υπ’ αριθμ. πρωτ. 14305/ΓΕΔΧΕ/Δ.Ο.Υ./01-09-2015 
έγγραφο της Γενικής Διεύθυνσης Χρημ/ικης και Εμπορι¬ 
κής Διαχείρισης του ΟΑΣΑ Α.Ε., με θέμα: «Καθορισμός 
του τρόπου πώλησης τύπων κομίστρου και κατανομή 
των εισπράξεων μεταξύ ΟΑΣΑ Α.Ε. (Ο.ΣΥ. Α.Ε. και ΣΤΑ. 
ΣΥ. Α.Ε.) και ΤΡΑΙΝΟΣΕ Α.Ε., από την πώληση τύπων 
κομίστρου αρμοδιότητας ΟΑΣΑ Α.Ε.». 

5. Την με αριθ. 32Α/2014 από 28.08.2014 Σύμβαση «Κα¬ 
τανομής εσόδων από την παροχή συγκοινωνιακού έργου 
στα Μέσα Μαζικής Μεταφοράς αρμοδιότητας Ο.Α.Σ.Α.» 
και την με αριθ. 32/2014 από 24.10.2014 Τροποποίηση 
Σύμβασης «Κατανομής εσόδων από την παροχή συγκοι¬ 
νωνιακού έργου στα Μέσα Μαζικής Μεταφοράς αρμοδι¬ 
ότητας Ο.Α.Σ.Α.» μεταξύ Ο.Α.Σ.Α. Α.Ε. και ΤΡΑΙΝΟΣΕ Α.Ε.. 

6. Την υπ’ αριθμ. 02/2014 απόφαση της Έκτακτης Γε¬ 
νικής Συνέλευσης των Μετόχων της Ο.ΣΥ. Α.Ε. της 18ης 
Δεκεμβρίου 2014. 

7. Την υπ’ αριθμ. 24/2/29.12.2014 απόφαση της 24ης 
Αυτόκλητης Γ ενικής Συνέλευσης του Μετόχου της ΣΤ Α. 
ΣΥ. Α.Ε. της 29ης Δεκεμβρίου 2014. 

8. Το υπ’ αριθμ. πρωτ.: 1.937.784/09-07-2014 έγγρα¬ 
φο της ΤΡΑΙΝΟΣΕ με το οποίο κοινοποιήθηκε στον 


ΟΑΣΑ η Μεθοδολογία Καταμερισμού των εσόδων από 
την πώληση εισιτηρίων ΟΑΣΑ για την περίπτωση της 
ΤΡΑΙΝΟΣΕ. 

9. Την με αριθ. πρωτ. Οικ.117/15-10-2015 εισήγηση της 
Γ ενικής Διεύθυνσης Οικονομικών Υπηρεσιών του Υπουρ¬ 
γείου Υποδομών, Μεταφορών και Δικτύων, σύμφωνα με 
τα αναφερόμενα στην με αριθ. 2/14226/0021/25-02-2015 
(ΑΔΑ: ΩΜΛ2Η-89Ζ) εγκύκλιο του Υπουργείου Οικονο¬ 
μικών. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Καθορίζεται ο τρόπος πώλησης και η κατανομή των 
εισπράξεων μεταξύ του ΟΑΣΑ Α.Ε. και της ΤΡΑΙΝΟΣΕ 
Α.Ε., όπως αυτός περιγράφεται και περιλαμβάνεται στην 
με αριθ. 32Α/2014 από 28.08.2014 Σύμβαση «Κατανομής 
εσόδων από την παροχή συγκοινωνιακού έργου στα 
Μέσα Μαζικής Μεταφοράς αρμοδιότητας Ο.Α.Σ.Α.» και 
την με αριθ. 32/2014 από 24.10.2014 Τροποποίηση Σύμβα¬ 
σης «Κατανομής εσόδων από την παροχή συγκοινωνια¬ 
κού έργου στα Μέσα Μαζικής Μεταφοράς αρμοδιότητας 
Ο.Α.Σ.Α.» μεταξύ Ο.Α.Σ.Α. Α.Ε. και ΤΡΑΙΝΟΣΕ Α.Ε.. 

Η απόφαση αυτή ισχύει μέχρι την εφαρμογή του Αυ¬ 
τόματου Συστήματος Συλλογής Κομίστρου (ΑΣΣΚ) στα 
μέσα μαζικής μεταφοράς αρμοδιότητας Ο.Α.Σ.Α και 
εφόσον δεν έχει ολοκληρωθεί η διαδικασία ανάδειξης 
αναδόχου για την ιδιωτικοποίηση της ΤΡΑΙΝΟΣΕ Α.Ε.. 

Η παρούσα ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2015 

Ο ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ·) 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόπΐ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































